
Beouraști, calea Griviței No. 145 (lângă Gara de Nord). București. 


Oferă onor. sale clientele parfumuri din cele mai renumite fabrici fran- 
eeze, ruse, germane şi engleze; pudre de orez, depilatoare şi sapone alese, 
briliantine, superbe colorante pentru păr, diferite ioţiuni, apă de colonia, de 
lavande, de verveine şi portugal, etc., ape şi pomezi de quinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină și tot felul de articole pentru tualete. 

Articole pentru menagin, ca: ceaiuri, cafea şi cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi li- 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice magine pentru spirt dena- 
turat, ape minerale şi diferite săruri pentru băi, cum şi prafuri <Zackerlins, 
carboral, borax, acid boric, naftalină ieftină, bicarbonat de sodiu, salol și chi- 
nine, eto. Aniline şi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precum şi felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura, de iearnă, sto, 

Multe specialități farmaceutice române, franceze şi germane, precum: bu- 
gile, balsamuri pentru viață, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so: 
luţiuni, siropuri și vinuri medicamentoase care, prin rolul ce îndeplinesc 
„mele de a fi atiseptice şi desinfectante iar altele nutritive şi întăritoare, sunt 
gaoparate cu scopul de a fi întrebuințate la vincecarea suferinzilor cărora să 
le redea sănătatea, forța şi energia şi de a le fi reconstituante ale sistemului 
nervos îndepărtându-le cu totul anemia și slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricai şi Chirurgiei, Opticei şi Dentisticel, 
ca : vată şi tifoane, guthapercha şi mușamale impermeabile, tuburi de cau- 
ciuo, canule, injectoare şi sistematice irigatoare pentru Moaşe și Lehuse, pompe 
trage-lapte gi biberoane, ploști și lighiane de porțelan, specule, aţă de mă» 
tase şi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, presârvative, suspensoare, thermometre maxi 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi clești, etc, 

La cerere, expediază în orice parte a Ţărei, contra ramburs, proinpt şi eë 
prețurile cele ma: iefţine, ori şi ce fel de mărfuri din această brangă= 

Revistă Enciclopedică Popuiară 


” pray | 
Mbenamentul în țară pe anni B-E pot. VREI în străin. pe an iet & 
> > > Giu ş|unnumiăr. ...... .15 bani 
Pentru anuneiuri 1 lod ținia. Mica pufiiiivate, 5 bani cuvântul, 
ManusetEteie nepubiie&ta! se ard. 


ES Din RUL: i 


General Ë. V. Năsturel, Radu-Vodă Leon. — Carte pastorală a P. S. Episcop al Râm- 
nicului Noului Severin (8fârgit).—/Y. Nicolaescu, Grădinele şcolare în Germania.—/., Legea 
monopolizării câreiumelor (IV). — Dr. Lux, Fazanul, Pătârnichea, Prepeliţa. — D, Teleor, 
Preotul gatului.—/., Uciderea vitelor de hrană.—V. S. Moga, Cronica agricolă, economica 
şi comercială : Pământurile şcolilor rurale ; Revizori agronomi pentru şcoale; starea se- 
mănăturilor ; Târgurile noastre ; Târgurile străine. — Cărţi şi reviste. — Cronica săptămâ- 
nii.— Din «Monitorul Oficial>.—Informaţiuni. 

Din ziare şi reviste : Găina barometru şi găina medicală. 

Hustraţiuni : Fazani.— Pătârniche.— Prepeliţă. — Punctul undă trebue dată lovitura ca 
Bă ameţegti boul. — Uciderea unui pore printr'un aparat cu cui. -- Cum se duo viţeii la 
tăiere în Germania. 


> Cea Ie 


rev na 


RADU VODĂ LEON (Stridia). 


Ò 


tz 
B N roniearii români şi, după ei, istoricii noştri, fără de- 
osebire şi unul după altul, ne prezintă pe Radu Vodă 
33% Leon, feciorul lui Leon Vodă Tomşa, ca domnind 
A în Para-Românească, fără întrerupere, dela 1664 
la 1669, adică succedând lui Grigore Ghica Vodă 
şi precedând pe Antonie Vodă din Popeşti. 
Vom vedeă îndată, după documentele din Arhivele 
i Statului, că Radu Vodă Leon domneşte, în interva- 
lul de timp arătat mai sus, de două ori, şi am pu- 

N) teà procedà deadreptul la demonstrațiunea tezei, dar 
dorind a încercă prealabil puterea glăsuirei unei hârtii ne- 
trebnice, deschidem următoarea parenteză : 

Stim că pe Marele Postelnic Constantin Cantacuzino îl spån- 
zurară, din ordinul lui Grigore Ghica, în trapeza dela mănă- 
stirea Snagov în ziua de Ignat 1663. 

„Pe atunci, zice d-l A. D. Xenopol, împărăţia turcească aveă 
„războiu în Transilvania“ şi, în această expediție, Grigore Ghica 
şi Dabija Vodă din Moldova însoţiră armatele turceşti peste 

hotare. In timpul acestei absenţe, ispravnicii Domnului urziră 
intrigile împotriva bătrânului Postelnic şi, când Grigore Ghica 
reintră în Ţară, puse de ucise pe numitul boier. 

Când să fi început expediţiunea în cestiune ? 

La 11 Aprilie 7173==1665 Rada vinde lui Dumitru Aprodu 
trei cizvărți (sferturi) de vie şi ne având hârtie la îndemână 
ca să scrie zapisul, ei întorc foaia pe dos a cărţei domneşti și'şi 
fac treaba, adică zapisul. 

Carteă domnească cu pricina eră datată din 24 Iunie 7170=—1662 
şi Iò Grigorie Ghica Voevod-poronceşte : „Voao tuturor satelor 

„din judeţul Ialomiţa care v'am rânduit Domniia M6 să aduceţi ni- 
„ste pâne (grâu) a Domnii Mél[e] și cu sluga Domnii Msl[e] pe 
„nume .... iar voi cât mai degrabă să faceţi care, precum 

„sănteț|i] orânduiţi în foita Domnii mél[e] cé pecetluit[ă] şi să 
mergeţi să încăreaţi toată pâin6 (grâul) şi să o aduceţi aici 
„la Domnia m6 cum mai curând şi făr' de zăbavă, pentru că 
„aşă iaste învăţătura Domnii mâle etc“. 

După cum se vede este vorba de adunare de proviant pentru 
îndestularea .oştirilor împărăteşti. Să fi tost oare vremea primei 
expedițiuni ? 

Aci închidem parentezul. 


După a doua expediţiune din Ungaria, (Maiu 1664), care nu 
fu mai fericită decât cea dintâiu, Grigore Ghica fugi din Țară: 
„Fuga lui Ghica cade, zica d-l Xenopol, înluna lui Dec. 1664“. 

Cum că Grigore Ghica Vodă părăseşte tronul pe la sfăâr- 
şitul anului 1664 aceasta ni se confirmă de către însuşi Radul 
Leon Vodă prin hrisovul (1) său din 25 Martie 7173—1665 prin 
care, întărind lui Radu Vel Paharnicul stăpânirea paste 700 
stănjeni de moşie la Ulubeşti, zice că această moșie fusese a 
lui Andrei Căpitanul cu fiii „Mate: şi Radul, care o pusese 
„zălog astă iarnă, în luna lui Decemvrie în 24 de zille], pe 
„oremle]| ce am luat Domnia mé Domniia la Vdriiu (Adriano- 
„ pol) etc“. 

Luarea domnii nu se referă la „luna lui Decemvrie în 24 
de zile“ ci la „astă iarnă“, „pe vrâmle]“, căci la 27 Noem- 
vrie 1664 Grigorie Ghica Vodă dă hrisov prin care stabile- 
şte „vinăriciul ce este a se da pe la mănăstiri (2) şi altele“ şi, 
prin urmare, el este tot în scaun, poate pe drumul pribegiei, 
aproape de graniţă, căci doară va fi ştiut şi el cam cei sepre- 
găteşte la Æderné (Adrianopol). Apoi, primul act, ce cunoaştem 
din Domnia lui Radu Leon Vodă este datat din 1 Devemvrie 
1664 şi anume se află uă Carte a 6 boieri luaţi pe răvaşe dom- 


neşti ale Domnului nostru J& Radul Voevod, de jupăneasa- 


Mara Cocorasea (3). 
Fără- întrerupere, Radul Leon Vodă domneşte şi stăpâneşte 


(1) D-i N. Iorga. Studii şi Doc., V, pap. 302 doc. 44.” 
(2) Acad. Română, pach XXI, doc. 194, 
(3) Arh. Stat. M-rea Stavropoleos pâch. 3, doc. 1 şi 2. 

Tara Românească în tot cursul anului 1665 după cum se con- 
stată din numeroase hrisoave şi cărți date de el la Mănăstirile : 
Cotroconi, Dintrun lemn, Arnola, Govora, Strehaia şi la 28 
Decemwrie (Epis. Buzău pach. 85, doc. 3) etc. ete. In special: 
La 7 August 7173=—1665, Radu Vodă are de judecat uă gâl- 
ceavă iscată între egumenul kir Tanasie Raduliotul (1) (dela 
M-rea Radu-Vodă) şi părintele egumenul kir Melentie dela sfânta 
m-re Argeşiul pentru satul Domnești. Cu această ocaziune Ra- 
dul Leon Vodă dă dreptate m-rii Troiţa (Radu-V odă) iar m-rea 
Argeşului „rămâne de lège“. 

La această judecată se va referi Radul Vodă Leon mai târ- 
ziu, la 12 August 1668, în a doua Domnie. 


Să vedem când începe această de a doua domnie sau, mai 
exact, când se sfârșește cea dintîia ? 

In anul 1666 Radul Leon Voevod se arată: la 7 Ianua- 
rie (m-rea Câmpulung I. pag. 263); la 5 Martie (Tismana, 
II, pag. 185 bis); la 23 Aprilie (Academia Rom. LIll/16); la 
15 Maiu şi 7 lunie (m-rea Radu-Vodă pag. 617 şi 664); la 
25 Iulie (m-rea Argeş pach 70 bis, doc. 8); la 5 Septembrie 
(m-rea Cotroceni, |, pag. 118). 

Actele de care dispunem noi până azi nu trec de 5 Septem- 
vrie încât nu putem şti dacă prima Domnie se termină în anul 
16686, 

In anul 1667 aflăm pe Radu Vodă Leon domnind la 8 Ta- 
nuarie (Acad. rom. XCIV/5); la 12 Ianuarie (Acad. rom. C/168); 
la 16 Aprilie (m-rea Bistriţa pach 4, doc. 5); la 29 Aprilie 
(Epis. Buzău, pach. 37, doc. 23); la 19 Maiu (Mitrop. Bucu- 
veşti, pach. 39, doc. 23); la 22 Iunie (Acad. rom. XCIV/4); la 
11 Iulie (Epis. Argeș pach. 3, doc. 8); la 30 August (Acad. 
rom. LXXII/69); la 1 Septemorie (Acad. rom. LXXIX/124). 

Dincolo de 1 Septemvrie actele ne lipsesc, ca și în anul 1666, 
în cât şi aci nu putem şti dacă priima Domnie îşi ia sau nu 
sfârşitul. 


Să cercotăm anul 1668. 

Radu Vodă domneşte: la 30 şi 31 Ianuarie (Epis. Râm.- 
mie pach. 103, doc. 3 şi m-rea Cotmeana pag. 29); la 7 şi 
26 Fevruarie (Doc. Cantacuzineşti pag. 12 şi Mitrop. Bucu- 
vești pach. 157, doc. 56); la 8 şi 24 Aprilie (Mitrop. Buc. 
pach. 118, doc. 3 şi Epis. Argeș pach. 70, doc. 6); la 8 Maiu (m-rea 
Plumbuita pag. 175 bis) ; şi la 12 Maiu (Acad. rom. LXXV/205); 
la 20 Maiu (m-rea Dealul pag. 19); la 8 Iunie (Acad. rom. 
LVIII/66); la 13 Junie (Acad rom. XX/213); la 14 Tulie (Mitr. 
București pach. 27, doc. 8). La 12 August 1176==1668 Radu- 
Vodă feciorul lui Leon Ștefan Vodă dă sfintei Mănăstiri Ar- 
„geşiu şi părintelui egumen kir Eftimie ca să-i fie această carte 


(1) Arh. Stat. Epis. Argeş, pach. 17 doc. 11 Orig. rom. pe piele. 

„a Domniii méle de mărturie (1) pentru ca să se ştie când au 
„fost la veniré Domnii mé în Domnia dintăiu, fost-au rădicat 
„pără egumenul Zaonaste etc. (vezi hrisovul din 7 August 1665 
„amintit mai sus); iar Domnia mé neștiind séma Țărăi, fiind 
„Domnia mé îndemnat de mozaviri (intriganți) mai vârtos de 
„Banul Manul, cari wau pohtit binel[e] Domnii mél[e], luat-am 
„Domnia mé cărţile dela mâna egumenului de la Argeş şi le-am 
„dat la mănăstir6 Sfintei Troiţii (Radului Vodă), nefăcându-le 
„Domnia mé judecată cu boierii divanului precum iaste l6g6 
„Şi obicsiul Țărăi. Ce, au fost făcut Domnia mé pre gurile ne- 
„pohtitorilgr de binelle] Domnii mâl[e]. Dec[i], aducându-mă 
„mult milostivul Dumnezeu cu a doua Domnie în Ţara-Ro- 
„mânească şi viind călugării dela sfânta mănăstire Argeşul jă- 
„luindu-se înaints Domnii mâl[e] pentru mare nedreptatea şi 
„mărturisind toţi boierii Divanului, cum acest sat; Domnești 
„iaste al mănăstirii Argeşul etc. etc. 

La 10 Noemvrie (m-rea Bisiriţa, pach. 11, doc. 5); la 18 
Noemvwrie (m-rea Cozia pach. lit. B, doc. 37); la 1 Decemvrie 
(Mitrop Buc. pach. 10, doc. 3); la 13 Decemvrie (Acad. rom. 
XCVI/50) şi, în aceeaşi zi (7177==1668) el scrie carte (2) ste- 
garului Mihai: „Ţie stegar Mihai, către aceasta îţi fac în ştire 
„Domnia mé, pentru că aic6 înaint6 Domnii méi[e] venit-au 
„oamenii dela Comoşteni sud Doljiu de sau jeluit etc“, 

La 17 Decemvrie încă domneşte Radu Vodă (Acad. rom. 
XC/75); iar la 8 Ianuarie 1669 un document (Arhivele Stat. 
m-rea Cotroceni, pach. 59 doc. 17) ne spune că „boierii fugiţi 
„de frica lui Radu Vodă Leon se aflau la Enişãr la Poartă“ 
şi cu ei împreună eră şi bătrânul Antonie Vornicul din Po- 
peşti, care se va întoarce de acolo cu Domnia. La 22 Aprilie 
7177=1669 abiă aflăm pe Antonie Vodă dând hrisoave (m-rea 
Sadova, 1, pag. -146). 

Din cele ce preced rezultă că prima Domnie a lui Radu Vodă 
Leon începe dela sfârşitul lunei Noemvrie 1664 şi ţine fără în- 
trerupere tot anul 1665 şi din 1666 merge documentat până 
la 5 Septemvrie inclusiv. Va fi fost Domnul mazâlit după acea- 
ştă dată? Sau își va fi continuat stăpânirea până la 2 Septem- 
vrie 1667 şi apoi va fi fost măzâlit? 

Când se sfârşeşte prima Domnie? Cine succedă lui Radu 
Vodă în scaun? Când începe a doua domnie? lată întrebări 
la care sunt sigur că distinşii noştri istorici nu vor întârziă să 
răspundă, deslegând astfel ceeace, pentru noi amatorii, rămâne 


deocamdată o ghicitoare. 
General! P. V. Năsturel. 


(Í) Arh.. Statului, pis. Argeş pach. 17 doc, 12. Orig. rom. hârtie. 
(2), Aşezămintele Brâncoveneşti, Găngiova, doc. 5. 

CARTE PASTORALĂ 


a P. S. Episcop al Râmnicului Noul Severin 
pentru paza legii. 
(Sfârşit). 

Se înţelege de sine, iubiţilur, că stăpânitorii, ca slujitori ai lui 
Dumnezeu, sunt ţinuţi a întrebuinţă puterea lor și a pune legi 
cu dreptate şi potrivit judecății sănătoase şi conștiinței celei 
bune, luând aminte totdeauna la ocrotirea drepturilor poporului. 
Se cade să facă şi ei ce poruncese altora a face, și să nu facă 
ce opresc pe alţii a nu face. Pentru care vor să dea seamă înaintea 
lui Dumnezeu cum au întrebuințat puterea lor, cum au lucrat 
şi cum s'au folosit de această stăpânire. Căci zice înțeleptul: 
«Auziţi dar împărați. înţelegeţi şi vă învăţaţi judecătorii mar- 
ginilor pământului, băgaţi în nrechi cei ce stăpâniţi mulţimi și 
cei ce vă deosebiți între noroadele neamurilor, că dela Domnul 
s'au dat vouă stăpânirea şi puterea dela cel prea înalt, carele 
va corcetă faptele voastre şi sfaturile va cercà ». Sfinţii părinţi 
lămurese aceste cuvinte pe deplin. Aşă sf. Amvrosie zice: «Or 
ce au poruncit împărații altora şi lor au poruncit, că legile le 
pune împăratul, care legi el se cade mai întâiu să le păzească ». 
Cu atât mai vârtos dregătorii și ceilalţi slujitori ai ţărei, sunt 
datori a lueră potrivit legilor şi a se sili totdeauna pentru bună 
starea poporului, slujind întru toate ca pildă pentru el. 

Noi trebue să mulţumim lui d-zeu, iubiţilor, în această privinţă, 
căci Domnul şi Regele nostru iubitor de Hristos și-a întemeiat tro- 
nul pe dreptate şi pe dragostea poporului. 

Nu mai departe, chiar în primăvara anului trecut au dat re- 
gescul său cuvânt prin organul guvernului. despre care vi s'a 
adus la cunoștiuţă și prin o carte din partea Ministrului de culte 
şi a Prea sfinţiţilor Mitropoliţi şi Episcopi ai țării, cum că se 
vor face mai multe legi pentru îmbunătăţirea stării economice 
şi sufleteşti a poporului. Multe din aceste legi s'au și făcut. E 
deci lucru de mare bunăcuviinţă să avem adevărată dragoste 
către Rege, să-l iubim ca pe ochii noștri, să-l cinstim ca pre 
unsul Domnului și toţi cuoinimă și o gură să rugăm pre Dumnezeu 
«Cel ce mută împărăţiile şi le aşează » pentru sănătatea și înde- 
lungarea vieţii Măriei Sale, ca sub oerotirea-i părinteasoa vieaţă 
pașnică şi liniştită să petrecem propășind întru toată buna ciņ- 
stire de Dumnezeu şi cucernicia, precum învaţă Apostolul, şi întru 
toate cunoștințele de folos. 


Intre legile ce s'au făcut și unele chiar s'au pus în lucrare 
dela începutul acestui an voiu aminti dragostei voastre: legea 
învoelilor agricole, prin care se iau măsuri folositoare pentru 
ocrotirea muncii sătenilor şi buna întreţinere a vitelor lor; 
legea judecătoriilor de ocoale, prin care se pun sătenilor mai 
la îndemână judecători pentru dobândirea dreptăţii în prigoni- 
rele ce au ; apoi legea monopolului cârciumelor: prin care să 
hotărăşte câte cârciume pot fi într'un sat, cine să aibă. drept a 
ţineă cârciumă, cum să se cerce băuturile spre a nu fi ameste- 
«ate cu materii vătămătoare, rânduind pedepse prin care să se 

mai înfrâneze oamenii dela prea multa băutură, ce le strică să- 
nătatea, le risipește agonisita și le întinează sufletul, cum de 
altfel învaţă în multe locuri şi legile bisericeşti, despre care vă 
voiu serie altă dată. S'au mai făcut 6 lege pentru mai buna câr- 
muire a comunelor şi a satelor, precum şi pentru îmbunătățirile 
trebuitoare lor; o lege prin care sc înlesneşte cumpărarea de: 
pământ pe credit sătenilor, care dau chezășii îndestulătoare că-l 
vor puteă plăti în anume termene; şi altele nu mai puţin îolo- 
sitoare, ce sunt în desbatere. 


Pentru ca aceste legi și cele ce se vor mai face să deă roadele 
cuvenite trebue să vă siliţi cu dinadinsul, iubiţilor, a le cunoaște 
bine şi a le indeplini întocmai, căci ele ţintesc numai spre binele 
vostru. Să nu vă plecaţi a le păzi numai de frica pedepselor 
ce se cuprind în ele pentru cei ce le-ar călcă, ci mai vârtos 
pentrucă așă este bine şi de folos. Apostolul zice: *Supuneţi-vă 
nu numai pentru urgie ci pentru cunoştinţă » adică pentru în- 
credinţarea că păzirea legii este de folos atât fie-căruia în parte 
cât şi tuturor de obștie. De aici nu e decât numai un pas până 
la păzirea legilor din dragoste, ce este chipul cel mai desăvârşit 
al împlinirii lor, anume din dragoste către Dumnezeu, a cărui înţe- 
lepţească rânduială sunt toate legile şi care chiar prin aceasta 
ne-au arătat el întâi dragoste câtre noi, precum şi din dragoste 
cătră aproapele, pentrucă după cuvântul Apostolului : «Și această 
poruncă avem dela Domnul, ca cel ce iubeşte pre Dumnezeu să iubea- 
scă şi pre fratele său». 

Ca creștini, iubiţilor, ca cei ce ne numim cu numele Domnului 
nostru lisus Hristos, numai aşă s'ar cuveni să păzim legile, 
adică din dragoste. Căci zice Domnul: »Cela ce are poruncile 
mele şi le păzeşte, acela este carele mă iubeşte». Iar când 
împlinim poruncile din dragoste curată nu ne mai temem de 
nimic. Căci sf. Ioan, ucenicul cel iubit zice : «Frică nu este întru 
dragoste, căci dragostea cea desăvârşit scoate afară pre frică » . 
Sunt oameni care nu ştiu de judecăţi, nu știu de pedepse ca și 
cum pentru ei war fi nici judecători, nici un fel de slujitori, 
care să-i silească la păzirea legilor. Pentru ce ? Pentrucă ei cu 
dragoste se supun legilor și această dragoste ţine loc la ei şi de 
judecător și chiar de lege precum zice Apostolu! : «Dreptului 
lege nu este pusă, ci celor fără de lege și nesupuși». Cel drept 
are pururea înaintea sa legea cea pusă de Mântuitorul: «Deci 
toate cele ce voiţi să vă facă vouă oamenii, faceţi şi voi lor». 
De această înaltă lege se cârmuește el în toate împrejurările şi 
nu se rătăcește. Dar adevărata dragoste mai are încă o lucrare ; 
ea ne dă putere a păzi legile chiar în cele mai grele împrejurări, 
căci ea birueşie toate greutăţile punându-ne înainte pre Dumnezeu, 
pe care-l iubim ca pre cel mai mare binefăcător al nostru: 
«Aceasta este dragostea lui d-zeu, ca poruncile lui să păzim şi 
poruncile lui grele nu sunt». Acelaşi lucru este şi cu poruncile 
sau legile civile, dacă suntem însufleţiţi de dragoste cătră ţara 
şi cătră fraţii noştri. Sf. Ioan gură de aur zice: « Un semn de- 
osebit al celui ce iubeşte este ca nici odată să nu se depărteze 
de cele ce plac celui iubit». Iar, în alt loc acelaș sf. Părinte 
zice : « Dragostea este un lucru privighetor şi grijălivnic. Cei ce 
iubesc nu numai poartă în mintea lor pre cei iubiţi ci și câte 


ALBINA 863 


se făgăduesc să le deă lor le ţin minte mai bine decât cei ce 
vor să le ia». 


Să vedem acum fraţilor cum se dovedesc aceste lucrări ale 
dragostei la păzirea legilor. Intâi câteva pilde privitoare la legi 
duhovnicești. Cel ce are dragostea lui Dumnezeu, adică pre darul lui 
Dumnezeu în sufletul său, acela stinge poftele rele, acela nu simte 
nici o greutate a împlini legile; de pildă omul care nici se 
inânie pre fratele său, cum nu va păzi lesne legea cara 
oprește de a ucide ? căci uciderea este isprava mâniei. De aseme- 
nea cel ce nici pofteşte, cum nu va păzi lesne legea ce oprește 
dela desfrânare. Căci destrânăriie sunt isprava poftei ṣi odată 
ce a.smuls din rădăcină pofta, a smuls împreună cu ea şi odrasla. 
Deci cu adevărat pentru unul ca acesta legile ca şi cum n'ar 
există «De prisos este legea, zice fericitul Teodorit, la cei ce 
isprăresc. fapta bună» 

Tot aşă stă lucrul şi cu împlinirea legilor cetățenești, când 
avem dragoste. Ele sunt atunci pentru noi numai de formă şi 
foarte lesne le putem îndeplini. Dacă iubim în adevăr pe aproa- 
pele ca pre noi înşine, toideauna ne silim a face lui, ceeace 
voim ca alţii să ne facă nouă. Când așă dar te învoești să lucrezi 
pământ, fie cu plată, fie cu dijmă, lucrează-l ca cum l-ai lucră 
pentru tine însuţi. Când vezi boul sau calul altuia rătăcit sau 
înămolit, îndată să-l îndrepţi la casa stăpânului său, sau să-l 
scoţi din nămol, ca şi pe al tău. De altă parte, proprietarii sau 
stăpânii, pătrunşi de dragoste adevărată către aproapele, vor 
fi drepţi cu muncitorii şi slugile, căci pururea se vor privi ca 
și cun ei înşiş ar fi în locul acestora, de belșugul anilor nu se 
vor îngâmfă, nici de pierderi nu se vor îndemnă ca să asuprea- 
scă pe cei ce le muncesc. In totdeauna le vor măsură drept 
pământul ce lil Aau pentru hrana lor și a vitelor lor, îi vor 
dijmui la timp şi le vor plăti întocmai după învoială pentru 
munca lor, știind că a nedreptăţi sau a înșelă pe muncitori, 
luând prilej dela neștiinţa sau uepriceperga lor, este un păcat, 
care mai mult decât orcare altul atrage dreapta urgie a lui 
Dumnezeu Căci înțeleptul zice : « Nu vor folosi averile în ziua mâniei 
iar dreptatea din moarte isbăveşte». Cuvântul acesta s'a ade- 
verit pe deplin în răscoalele de acum un an, când proprietarii 
cei ce au fost drepţi cu muncitorii, nu numai că m'au fost jefuiţi 

afară de foarte rari cazuri — ci chiar au fost străjuiţi. Nu 
mai amintesc aici că proprietarii, îndemnați de dragostea către 
aproapele, vor fi milostivi și blânzi cu muncitorii, le vor dă 
pildă de buna credinţă şi evlavie, precum făceau proprietarii, 
de odinioară, cari le botezau copiii, le cununau feciorii și fetele, 
îi ajutau la nevoi, precum şi la întâmplări de boală şi de moarte, 
şi le plăceă să trăiască mai mult în mijlocul lor. Astfel se poate 
spori mult îmbunătăţirea stării economice precum și luminarea 
muncitorilor de pe moşiile proprietarilor. 


Acestea sunt, iubiţilor, isprăvile dragostei creştineşti. De aceea, 
sf. Apostol Pavel, marele dascăl al neamurilor, după ce a arătat 
supușilor cele ce sunt cu datorie faţă de stăpânitori, cuprinde 
toate cele ce datcrese unii altora în aceste minunate poveţe: 
<Nimărui cu nimic nu fiţi datori, fără numai cu a iubi unul pre 
altul. Că cel ce iubeşte pre altul legea au plinit. Pentrucă legea 

aceea adică să nu fii desfrânat, să nu ucizi, să nu furi, să nu 
fii martor mincinos, să nu poftești nimic din cele ce sunt ale 
aproapelui, şi orce alte legi se cuprind într'acest cuvânt adică: 
Să iubeşti pre aproapele tău ca însuţi pre tine. Dragostea nu 
lucrează rău vecinului. Drept aceia, plinirea legii este dragostea » 

Dumnezeescul Apostol nici nu face alta decât lămureşte mai 
pe larg acea lege înaltă a dragostei, pusă de Mântuitorul: « Toate 
câte voiţi să vă facă vouă oamenii faceţi şi voi lor asemenea, 
că aceasta este legea şi prorocii ». (Mat. VII, 12). 

Fiţi pe deplin încredinţaţi, iubiţilor, că lucrând astfel adeve- 
riţi că staţi sub unica lege a slobozeniei, căci aşă se cheamă lə- 
gea cea dată de Mântuitorul,a drugostei către Dumnezeu şi către 
aproapele. Păzind aceasta lege a slobozeniei, lege desăvârșită, 
ajungem fericiţi după cuvântul apostolului Iacov: « Cel ce pă- 
zește legea cea desăvârșită a slobozeniei şi rămâne într'insa, 
acesta făcându-se nu numai ascultător, ci făcător lucrului, feri- 
cit va fi întru facerea ei». 

Această fericire stă mai intâi in pacea şi liniştea celor ce pă- 
zesc legea, după cuvântul Psalmistului : « Pace este multă celor 
ce păzesc legea Ta Doamne». ȘI, o, cât e de binefăcătuare pacea 
cu noi înșine și cu semenii noștri pentru sănătoasa propăşire a 
noastră precum şi a vieţii de obştie! Zicem insă pacea cu noi 
înşine și cu semenii noștri, pentrucă pacea numai cu oamenii 
fără pacea cugetului nostru este ca focul acoperit cu cenușă, la 
părere stins, pe când în adevăr el arde, aşă acea pace nu este 
pacea făgăduită de Mântuitorul în sf. Evanghelie: « Pace las 
vouă, pacea mea dau vouă, nu precum dă lumea dau eu vouă». 
In adevăr, când avem cugetul împăcat prin împlinirea legii, 
chiar dacă oamenii nu ne-ar socoti suntem încredinţaţi că Dumnezeu 
ne va socoti, căci după cuvântul apostolului: « De nu ne va 
arătă pre noi vinovaţi inima noastră, îndrăsnire avem către 
Dumnezeu și orce vom ceră, vom luă dela dânsul, căci păzim 
poruncile lui şi cele plăcute înaintea lui facem +. Aceasta este 
tăria celor drepţi, aceasta este mângâerea lor, când sufer aici 
pe pământ asupriri şi nedreptăţiri din partea oamenilor. Ei sunt 
încredinţaţi că numai Dumnezeu nu caută la față şi el va răsplăti 
tuturor oamenilor, după faptelejlor. Iată pârghia creștinului pen- 
tru păzirea legilor. 


Indeletniciţi-vă dar, iubiţilor, a cunoaşte legile prin cetirea 
cărţilor sau prin ascultarea cetirii lor în biserică, in școală, și 
chiar la primărie și vă veţi lumină încetul cu încetul că ferici- 
rea unui popor este dragostea şi paza legilor. Iubiţi adevărata 
cunoştinţă, care vă povăţuește la curăţenie, cuminţenie, dreptate 
şi bărbăţie decât care nimic nu este mai de preţ în vieaţa oa- 
menilor. Păziţi-vă și vă feriţi de cei ce fac împărecheri şi smin- 
teli împotriva bunei rândueli obşteşti. Sfătuiţi pre cei fără de 
rânduială, mângâiaţi pre cei puţini la suflet, sprijiniți pre cei 
neputincioşi, fiţi îndelung răbdători spre toţi, să nu răsplătiți 
cu rău pentru rău. Femei, plecaţi-vă bărbaţilor voştri precum 
să cuvine întru Domnul. Bărbaţi, iubiţi-vă femeile voastre şi nu 
vă amăriîţi asupra lor. Fiilor, ascultați pre părinţii voştri întru 
toate că această purtare este bine plăcută întru Domnul. Părinţi, 
nu vă întărâtaţi cu mânie asupra fiilor voştri, ca să nu se mâh 

nească, ci”i creșteţi întru înțelepciune și certarea domnului, daţi-i 
la școală, deprindeţi-i la meşteşuguri. Slugi, ascultați pre stăpâ- 
nii voştri cei după trup întru toate, nu numai înaintea ochilor 
slujindu-le, ca cei ce vor să placă oamenilor, ci întru dreptatea 
nimii, temându-vă de Dumnezeu. Şi tot ce faceţi pentru stăpâni 
să faceţi din suflet ca Domnului, iar nu ca oamenilor. Știind că 
dela d-zeu veți luă răsplătirea. Stăpâni, ce este cu dreptul şi ce 
este tocmeala slugilor să dați, ştiind că şi voi aveţi domn în ce- 
ruri, Iară cei ce fac nedreptate, vor luă aceea ce au făcut cu 
nedreptate, că la domnul alegere de faţă nu este. 

Şi pacealui Dumnezeu, ceiace covârșeşte toată mintea va păzi ini- 
mile voastre și cugetele voastre întru Hristos Iisus Mântuitorul 
nostru, carele chip de rob luând, sau smerit pre sine, ascultă- 
tor făcându-se până la moarte și ne-au dat astfel și pilda cea 
mai înaltă pentru paza tuturor legilor, 


Darul Domnului nostru Iisus Hristos, și dragostea lui Dumnezeu 
şi Tatăl și împărtăşirea sfântului Duh, fie cu voi cu toţi Amin. 


Dată în reşedinţa sfintei Episcopii din Râmnicu-Vâleei la 


Sâmbăta Acaftistului, luna Martie 29, anul mântuirei 1908 iar, 
al păstoriei mele al unsprezecelea. 

Grădinile școlare în Germania. 

(GA unt zece ani de când şeoalele noastre dela sate, prin 


2 îndemnul şi încurajarea d-lui Spiru Haret, ministrul 
S Instrucțiunii publice, au început să-şi întocmească în 
i jurul lor, grădini în cari şcolarii sunt deprinși să cul- 

-~ tive legume, flori și pomi. Învăţământul trage cel mai 
mare folos din aceste încercări. Copiii învaţă cu mai multă 
plăcere şi-şi întipărese mai cu temeiu cunoștințele în minte. 
Şcoala capătă o îndrumare practică de care şcolarul se va 
folosi în vieaţă. Săteanul de mâine învaţă să cunoască o 
mulţime de plante şi folosul ce-l poate aveă dela ele; se de- 
prinde cu metode mai bune de cultură ; i se deşteaptă plă- 
cerea pentru muncă; capătă dragoste de câmp şi de vieaţa 
câmpenească şi se învaţă să nu despreţuiască meseria de 
plugar. Prin mijlocirea grădinilor de pe lângă şeoale se în- 
troduc şi se răspândesc printre săteni plante noi şi mai bă- 
noase. 

Dar afară de ministerul școalelor, nimeni nu-şi dă oste- 
neala să încurageze răspândirea culturii plantelor prin mij- 
locirea şeoalelor. Comunele şi judeţele se lasă să fie îndem- 
nate ca să dea un slab sprijin învăţătorilor. In Germania 
însă, toţi se silesc să lățească cultura florilor şi a pomilor 

printre cetăţeni şi să deştepte în tinerime plăcerea de a în- 
frumuseţă tot ce o înconjoară. 

Toate şcoalele, dela cele primare până la cele mai înalte, 
din sate ca şi din oraşe, se întrec să aibă o grădină şco- 
lară, în care toate plantele ce cresc în ţinut: copacii de pă- 
dure, pomii roditori, florile şi legumele sunt cultivate dea- 
valma într'o amestecătură ce te încântă. Şcoalele germane 
nu se îngrijesc atâta la o întocmire a grădinilor, care să 
placă ochiului, cât ţin să îndestuleze trebuinţele învăţămân- 
tului. Lecţiunile se fac adesea în grădină, la umbra copa- 
cilor, la adăpostul tufişelor sau pe pajiştea verde. De alt- 
minteri, învăţământul în mijlocul naturii se potriveşte de mi- 
nune cu firea Germanului. Dragostea de :câmp, de pădure, 
e una din însuşirile lui de căpetenie. De aceea îi place să şi 
vadă căminul frumos împodobit cu flori şi verdeață. 

De multă vreme, învăţătoarele obicinuiau să cullive în şcoa- 
lele de fete ghivece cu flori, de care se slujiau la învăţă- 
mânt, şi-şi înfrumuseţau sălile de clasă cu ele. Acest obiceiu 
plăeù cârmuitorilor comunelor, care începură să-l încura- 
jeze prin ajutoare băneşti şi plante dăruite şeolarilor. Aceste 
silinţe avură apoi răsunet printre cetăţeni. Pretutindeni se 
înfiinţară societăţi de înfrumusețare, care să îndemne şcoa- 
lele, pe cârmuitorii comunelor şi pe toţi locuitorii să cultive 
flori, pomi şi legume, să înfrumuseţeze casele şi să întoc- 
mească grădini în oraşe. Ele începură să împartă la şcolari 
semințe de legume, ghivece cu flori, pueţi de pomi şi să le 
dea sfaturi cum să-i îngrijească. Sumele cu care comunele 
şi societăţile ajută cultura plantelor se măresc din an în an. 

In urma acestor îndemnuri, o întrecere fără seamăn se porni 
printre şcolari, pentru îngrijirea florilor şi a pomilor. La 
sfârşitul anului, ei aduc florile la şcoală, iar ostenelile celor 
mai iscusiţi cultivatori sunt răsplătite cu premii. Obiceiul de 
a se împărţi şcolarilor premiii în flori şi seminţe se lăţeşte 
din ce în ce în Germania, unde nu sunt cunoscute premiile 
în. cărţi, cum.e la noi. 

In Maiu 1904, în Düsseldorf, prin îngrijirile oraşului, peste 
șase mii de plante fură încredințate la două mii de fete din 
şcoalele înalte. Societatea pentru înfrumusețare prelucrase 
pentru eleve îndrumări prin cari li se arătă chipul cum să 
îngrijească plantele. Şcolăriţele le îngrijiră cu mare râvnă 
şi ostenelile a 250 din ele fură răsplătite cu premii la expo- 
ziţie. In Creteld se împărţiră două mii de ghivece cu flori 
şi 370 lei la elevii din 20 de şeoale. La Duisburg peste 1800 
de plante fură încredințate şcolarilor. Optzeci dintre aceştia 
isbutiră așa de bine în cultura lor, în cât fură premiaţi la 
expoziţia din Düsseldorf. Alţi treizeci elevi din Remscheid 
fură premiaţi la această expoziţie, iar opt din ei căpătară 
cele dintâi premii. 

S'ar putea continuă astfel cu înşirarea tuturor silinţelor, 

ce-şi dau şi alte oraşe și sate pentru răspândirea gustului 
de fiori şi de grădini printre şcolari; dar pildele de mai sus 
sunt îndestulătoare, ca să dovedească ia ce rezultate se poate 
ajunge prin grădina şcolară. 

Un fel de patimă pentru lucrările de grădinărie şi de câmp 
a coprins dela 1904 încoace ţinutul Düsseldorf. Toate oraşele 
şi satele din el se întrec să-şi înmulțească grădinile şi pre- 
tutindeni se ține socoteală ds trebuinţele învăţământului din 
şcoale. Cârmuitorii şcoalelor îndatorează pe învăţători ca 
să se îndeletnicească în întrunirile lor cu chestiuni cari pri- 
vesc întocmirea practică pe lângă şcoale a grădinilor model 
de legume, de flori, ori botanice. 

Mulțumită stăruințelor depuse s'au întemeiat grădini bo- 
tanice în Düsseldorf şi în alte oraşe. Ele servesc pentru în- 
văţământul geoalelor secundare şi înalte şi procură plante 
la toate şcoalele. Pe lângă grădinile botanice sunt întocmite 
grădini model pentru învăţământul sistematic al culturii le- 
gumelor şi pomilor roditori. 

Astăzi, Diisseldortul a ajuns prin grădinile sale cel mai fru- 
mos oraş din lume. Impăratul Germâniei, vizitându-l de cu- 
rând a recunoscut că nici un oraș din câte a văzut nu se 
poate asemănă cu el în mulțimea și mândrețea grădinelor 
sale. 

Ceeace se petrece în ţinutul Diisseldori se poate spune 
despre toate oraşele Germaniei. Toate se măresc și se înfru- 
museţează. Pe locul șanţurilor şi întăriturilor de apărare din 
vechime se ridică mahalale noi, cu case frumoase şi încă- 
pătoare, cu ferestre împodobite cu flori şi cu pajiști de ver- 
deaţă şi pomișori în faţă. 

Infrumuseţarea oraşelor şi a locuinţelor se resfrânge asu - 
pra locuitorilor. Locul înconjurător înrâureşte firea omului. 
Omul capătă plăcerea de îrumos şi din pornire firească se 
sileşte să so facă vrednic de el. 

N. Nicolaescu. 


Găina barometru şi găina medicală. 


Dacă i se dă unei găini albe piper de Caiena-*în mâncare 
după cât-va timp fulgii sə colorează în roz-pal. Cu o zi sau 
2 înainte de a plouă, lulgii găinei hrănite în chipul arătat, îşi 
schimbă culoarea din roz-pal în roşu aprins; când e să se facă 
timpul frumos, fulgii îşi recapătă faţa de roz-pal. 

lată dar cum o găină se poate face barometru. 

Dându-se unei găini în raâncare rugină de fier, untură de peşte 
şi alte medizamente, vom căpătă ouă, care să conţină aceste 
medicamente, foarte potrivite pentru bolnavi cărora le trebuie 


asemenea doctorii. 
(«Veterinarul.)» 

Legea monopolizării cârciumelor la sate 
ŞI 


Măsurile împotriva beției. 


IV 


„u mai vorbim de chipul cum se vor da 
în arendă crâșmele dela sate. Intr'un nu- 
măr din urmă al «Albinei» s'au publicat 
toate amănuntele, cari, de altfel, privesc 
mai mult pe crâșmari sau pe cei cari 
vor să ia deacuma înnainte astfel de 
prăvălii. 

Vom spune înse ce datorii pune legea cârșmarilor, 

Art. 23 îi cere să fie cetățean român, să ştie carte, să 
fie în vârstă cel puţin de 25 de ani şi să fie căsătorit. Dacă 
îi moare nevasta în timp când ține prăvălia, nu i se cere 
neapărat să se însoare. Dar, după ce i se isprăveşte tim- 
pul şi se înfățoșează la alt mezat, nu mai poate s'o ia dacă 
e tot becher. Femeile nu pot țineă cârșme, afară dacă 
bărbatul lor a fost crâșmar şi murind a lăsat copii nevrâ- 
stnici şi urmează negoțul pentru dânșii. 

E lesne de înțeles de ce se cere dela cel care are din 
bielșug băutura dracului şi deci poate ameți mintea și alungă 
rușinea femeilor. .. să fie însurat. 

Dar, din nenorocire, sunt prea destui ticăloși însurați, cari 
sunt haimanale mai rele decât cei neinsurați. De aceea le- 
gea mai cere, dela cel care vrea să fie crâșmar, să fie cu- 
noscut ca om cu purtări bune, fără năravuri rele și să nu-l 
fi certat vreo dată judecata pentru căicările de lege în- 
șirate în legea licențelor. 

Dacă are crâșmarul vre un om care îi ține locul sau îl 
ajută la facerea negoțului, și acesta trebuie să aibă toate 
însușirile ce legea cere dela cârșmari. In cuprinsul cârșmei 
nu poate locui nime afară de crâșmar, de familia lui, de 
slujitori şi de călători. Toţi oameni cârșmarului trebuie să 
fie Români. 

Crâşmarul care s'ar dovedi că a călcat în privința aceasta 
legea, c'a umblat cu înșelăciune, se va pedepsi 'cu ștraf 

dela 200 pân la 1000 de lei. Dacă va călcă a doua oară 
legea, va sta și la pușcărie dela 3 luni pân la un an. lar 
pe-deasupra i se va strică şi contractul de arendă. 

Nici un ins nu are voie să ție mai mult decât o crâșmă 
la sate. Cine se va dovedi c'a luat sub numele altuia vre-o 
cârșmă, peste cea la care are drept, va plăti ştraf dela 
500 până -la 1000 de lei, și va sta la pușcărie dela trei 
luni pân la un an. Contractul, firește, i se va strică fără 
doar și poate şi fără judecată deosebită. 

Dar întovărășirile ce se vor face cu scop de a înfrână 
beţia vor puteă lua și câte mai multe crâșme la sate. Le- 
gea vrea să încurajeze pe acei cari nu vor lua crâșmele 
ca să împingă pe oameni la băutură necumpătată. De aceea 
dă acest drept tovărășiilor pentru cumpătare. Art. 20 din 
lege mai dă și alt drept deosebit acestor tovărășii. Li se 
cere înse în totdeauna să se lege prin statutele lor că nu 
vor câștigă mai mult de atâta la sută de pe urma banilor 
ce inșii cari le alcătuiesc au pus în ele. Acestor tovărășii 
nu li se mai cere să se înfățoșeze la mezat și să se ia la 
întrecere cu cârșmarii, cine o da mai mult. Consiliile co- 
munale au datoria a da acestor tovărășii cârșma, înțele- 
gându-se pentru preț fără mezat. 

Din câștigul acestor crâșme date în arendă la tovărășii 
de cumpătare, 6 la sută va fi dobânda banilor băgați, iar 
prisosul se va vărsă la primărie și merge la fondul crâșme- 
lor, de care am vorbit în alt număr cum se va întrebu- 
ință şi la ce anume. 

Art. 24 pune îndatorire crâșmarului să aibă întotdeauna 
băuturi bune și curate şi să le păstreze bine ca să nu se 
strice. Pentru vin și bere, crâșmarul va trebui să aibă piv- 
niță răcoroasă, așă ca vara să nu se strice. 

Nu e voie de loc să se facă ţuică din apă, spirt, esen- 
turi. Numai țuica de prune se îngăduie. 

Art. 25 spune că, dovedindu-se că la vre-o cârșmă 
se află băuturi stricate sau amestecate cu otrăvuri sau cu 
lucruri vătămătoare, se vor lua probe, se vor pune în sticle 
pecetluite, şi se vor trimete la cercetare. Dacă se vor găsi 
bune, se va da voie să le vânză. Dacă se va află că sunt 
otrăvite sau stricate sau falșe se vor aruncă pe gârlă. Ne- 
apărat crâşmarul are drept să facă apel la judecătoria de 
ocol, ducând prubele de băuturi ce i-au lăsat și lui pecet- 

luite. Art. 26 zice că, dacă un crâșmar va lăsă prăvālia 
tără vin, se va pedepsi cu ștraf dela 200 până la 500 de 
lei. Dacă însuși crâșmarul va fi fabricat ţuică falșă sau vin, 
sau dacă va pune în el lucruri vătămătoare, va plăti ștrat 
dela 1000 pân la 10.000 de lei. 

Judecătorul va porunci să se verse băuturile pe gârlă. 

Dacă îl vor prinde a doua oară cu aceeași călcare de 
lege, se va pedepsi cu ștraf îndoit și i se va strică și con- 
tractul. 

Cârșmarul, odată ce i se va desfiiință contractul pentru 
abaterile aci pomenite, nu va mai aveâ drept a lua crâşmă 
în arendă nici singur, nici în tovărășie cu alții, nici fățiș 
nici pe sub mână Nu va puteă sta nici ca ajutor la alt 
cârșmar. 

Această vinovăţie o judecă judecătorul de ocol păn în 
15 zile. Crâșmarul are, păn în alte 15 zile, drept de apel 
la tribunal. Tribunalul judecă neapărat păn în alte 15. Mai 
departe nu are drept să se mai judece 

Cine va pâri și dovedi pe crâșmar că are băuturi stricate 
sau false va căpătă jumătate din ștratul la care se va osândi 
vinovatul. 

Mai e de știut că dacă nu va puteă plăti ștratul, acesta 
se preface în zile de pușcărie. 

Art. 27 oprește a da băuturi pe datorie sau pe grâne, 
ouă, păseri, şi alte lucruri făcute în gospodăria țăranilor. 

Crâșmarul poate da bani înainte pentru munci agricole, 
dar numai pentru cele cari ar fi să se facă pe ogoarele lui. 

Crâșmarul, ori soția lui, nici de-a dreptul, nici pe numele 
altora, nu pot lua în arendă pământuri țărănești. 

Crâșmarul va plăti ștraf de cinci ori cât îl va prinde ca 
dat sau cât fac grânele sau lucrurile ce-a luat dela țărani. 
Dacă va lua în arendă pământuri țărănești, va plăti ștrat 
de cinci ori cât arendă pe 5 ani. Contractul se va socoti 
ca fără ființă. 

Crâşmarii nu pot da în judecată pe cei cari le sunt da- 
tori pentru băutură, nici pe cei căror le vor fi dat arvună 
pe munci la câmp sau pe pământuri împotriva legii. 

PĂSERILE 


Fazanul. Pătârnichea. Prepeliţa. 


= aceste păseri fac parte din ordinul Gallina- 
ceelor, adică sunt rude de mai aproape ale 

Găinelor sau Cocoşului, cărui îi zic latineşte 
Gallus, iar Găinei, Gallina. 

Fasanul, Argus, Păunul, Picherea sau Bibi- 
lica, Curcanul şi Găina sunt din familia Pha- 
sianidelor. Potârnichea, Prepeliţa şi Găinele de 
pădure sau Găinuşele alcătuese familia Tetra- 
onidelor. Mai sunt tot în ordinul Galinaceelor două familii 
din America de Miazăzi şi una din Olanda nouă şi insulele 
Sonda (în Australia). 


Fazani. 


Fazanul (Phasianus) are pliscul scurt și drept. Rădăcina 
pliscului e goală, tot aşă fălcile. Are coadă lungă şi la vârf 


www.dacoromanica.ro 


872 ALBINA 


ascuţită şi adusă. Bărbatul are pinten la partea dindărăt a 
picioarelor mai sus de degetul al patrulea. Trăesc în păduri 
pe copaci şi se hrănesc cu melci, gândaci, gâze, viermi şi 
altele. 

Phasianus Colchicus, adică din Colchida (Asia mică), are 
capul verde şi liliachiu strălucitor; iar celealalte pene sunt 
galbene-roşietece cu pete închise. Se află în Europa nu nu- 
mai domestecit, dar pe unelocuri şi selbătăcit. Acesta e fa- 
zanul Obişnuit. 

Fazanul auriu (Phasiäñus pictus) e roş-statojia, cu guler 
gălbiu în jurul grumazului. E de loc din China, unde trăește 
şi selbatec. In Europa se ţine prin unele grădini. 

In China mai e un soiu de Fazan, argintiu. 

Fazanul Argus din insulele Sondei are pe penele cele lungi 
dela aripi ochi colorați ca ai păunilor. 


Pătârniche. 


Păunul (Pavo cristatus) are capul, grumazul şi pieptul 
vinete strălucitoare. Aripele îi sunt verzi închise de-asupra 
cu margeni aurite strălucitoare. Are pene foarte lungi la 
coadă, pe cari le resfiră şi la vârful lor câte un ochiu colo- 
rat cu albastru. Bărbatul are pe cap câteva pene ridicate 
în sus, iar la picioare pinteni. 

Alexandru cel Mare a adus Păunul din India, 

Mai e un păun cu pene albii, încolo e în totul la fel cu 
celălalt. Curcanul e de loc din America de mijloc şi din cea 
de Miazănoapte. (Meleagris sau M. gallopavus). Aci e Bibi- 
lica sau Picherea (Numida). 

Pătârnichea cenușie (Perdix cinerea). Are picioarele şi de- 
getele goale. Penele cele lungi ale aripei cari sunt pe oasele 
mânei sunt mai scurte decât cele de pe partea dinainte a 
braţului. Penele din mijloc, dela coadă sunt roşiatece, cu alb 

şi negru. La bărbaţi sunt toate penele sur-roşietece cu o 
pată mare castanie la piept, pântecele este albiu. La femei 
lipseşte acea pată castanie de pe piept. E pasere călătoare. 
Trăeşte părechi. 

- Prepelița (Perdix coturnix) este sură roşietecă, amestecat 
cu castaniu. Cele două feluri dela aripi sunt de o potrivă 
de lungi. E mai mică decât potârnichea. Un bărbat trăeşte 
cu mai multe femei. Toamna se călătoreşte spre marea Me- 
diterană. 


Prepeliţă. 


Cocoşul selbatec. (Tetrao urogallus) are pliscul scurt şi 
gros. Cel de deasupra are vârful întors în jos. De-asupra 
ochilor are o pată goală, roge, negeloasă. Picioarele sunt în- 
călţate cu pene, ba uneori şi degetele. 

Are aripi scurte. E de 70 cm. Un cocoș trăeşte cu mai multe 
găini în păduri. Mănâncă muguri, frunze, bobiţe, seminţe, 
insecte. 

Cocoşul selbatec are coada rotundă şi penele pestriţate cu 
negru şi cenușiu închis. Aripele castanii, pătate cu negru 
Pieptul negru şi verde lucitor. Găina e roşietecă, pătat cu 
cu alb şi negru. E mai mică decât cocoşul. Ouă 5 ouă pân. 
la 16, mari cât cele de găină de casă. Le clocește patru sep- 
tămâni. 

Găinușa (Tetrao tetrix). Are coadă frumoasă despicată în 
două. Cocoşul e mai mare decât cel domestec. Penele lui 
sunt negre, vinete şi cenuşii. Găina e castanie pătată cu gal- 
ben. Trăeşte mai ales în păduri de mesteacăn. 

_ŅMerunca (Tetrao Bonasia) trăeşte în păduri de alun în 

Europa .mijlocie şi de miazăzi. E mai mare decât potârni- 
chea. Are în jurul ochilor câte un cere roş. Bărbatul are 
un cucuiu de pene. 
Dr. Lux. 
SI MMM 


Preotul Satului. 


— Şi cât aţi învăţat, părinte Iancule, la Bucureşti, la şcoli? 

— Opt anişori, tată, numai în Seminar ; pe urmă vre-o trei 
la facultatea de teologie. 

--- Nu ajunge Seminarul? 

— Un preot în ziua de azi trebue să ştie mult. In toate 
meşteșugurile omul se desăvârșește aflând tot ce poate află; 
trebue ca şi preoțimea la noi să se ridice maisus decât era 
înainte cu învăţătura. - 

— Foarte frumos. Păcat că cu... 

— D-ta... 

— Nam putut să 'nvăţ carte multă. Pe vremea mea toată 
pricopseala eră: să citeşti, să scrii şi să faci câteva socoteli 
ușoare... Acum.... 

— Acura s'a schimbat lucrurile. Noi preoţii suntem părinţii 
sufleteşti ai tutulor poporenilor. Ar fi trebuit să ne deă şi ceva 
cunoştinţe de medicină ca să fim cei dântâi îngrijitori la întâm- 
plare de vre-o boală. 

—- Se poate? 

— De ce nu? A face bine nu e păcat! Să legi o rană cum 
trebuie, după reguli; să dai o chinină; să povăţueşii la pază de 
boale şi altele, eu cred că nu poate tace mai bine şi mai cu: 
dragă inimă ca un preot. Dar noi suntem deocamdată doctori 
sufletesti. 

— Pentru noi. 

— Putem să întoarcem mintea rătăcită la drumul cel bun. 

— Da, părinte. 

-— Uite, Moş Sandule, or câte s'at vorbi şi or câte sar strie 
despre cum trebuie să se poarte omul în lume, nimeni nu va. 
spune mai bine, mai lămurit ca religia creştină, ca religia noastră. 

— Legea noastră. i 

— Legea noastră. In pruceptele adică în învățăturile creştinești 
e tot ce trebuie. omului -ca să și aibă cugetul împăcat, să trăia- 
scă bine şi să fie fericit. Dar trebuiesc spuse nu numai Dumi- 
nicile şi sărbătorile prin predici la biserică, ci în toată clipa 
şi în tot locul. Noi de aceea învăţăm atâta ca să cunoaştem din 
temelie legea şi să facem cunoscut prin vorbe uşoare de price- 
put, prin graiu românesc curat, în limba ţăranilor morala cereşti- . 
nească adică cum să se poarte omul mai bine şi mai cinstit 
spre a fi bine plăcut. 

— Nu numai pe pământ. 

— Eu n'am să fac predici de acelea lungi şi greoaie cu vorbe 
străine şi neînțelese, numai ca să-mi arăt multa mea învăţătură 
de carte. Nu. Voiu vorbi ca să înţelegeţi toţi dela Primar şi 
până la porcar! 

— Părinte Iancule, bine faci. Ne trebuiă un astfel de păstor. 

— Intâia mea predică va fi despre cinstea gândului. 

— Cum? 

— Uite, să învăţăm pe oameni să fie cu gândul cinstiți măcar 
faţă de D-zeu. Pe urmă şi faţă de oameni. 

— Cam greu. 

— De! Greu e; nu zic. Dar aceasta e misia noastră. Omul să 
aibă în mintea lui, în sufletul lui apururea şi pretutindenea 
două vorbe: Nu face rău! şi: Fă binele! Aceste vorbe să le 
zică în gând d'o sută, d'o mie da ori pe zi şi când vine clipa 
de ispită, să se ţie de vorbă. 

— Cum, părinte? 

— In creerul omului dacă semănăm gânduri frumoase ele 
rămân acolo, încolțese ca grâul ; şi la nevoie ne ajută. De pildă, 
la un chef, îţi zice cineva o vorbă urită. Dacă în minte sunt 
învățături rele, de ele ne slujim în clipa de furie, de beţie şi 
de nebunie: lovim, dăm cu cuțitul. Dacă avem învățături bune, 
de ele ne slujim: ne călcăm pe inimă, no stăpânim chiar în 
furtuna Gea mai clocotitoare a sufletului, ne biruim. Atunci am 
făcut plăcerea celui de sus şi merităm binecuvântare şi iubire. 

— Frumos vorbeşti ! 

— Apoi vom incercă să scoatem din rădăcină ideia ce au 
oen despre D-zeu, care e tot ce poate fi mai drept şi mai 

un. 

— Cum, părinte? 

— Uite, oamenii cred pe D-zeu după cum sunt ei, adică dacă 
un om va da de pomană ceva, dacă va face un pod, o biserică, 
îi e iertat să păcătuească. La Dumnezeu nu merge cu târguri 
d'astea. Asemenea daruri nu sunt primite şi dacă cel ce le face 
nu e pedepsit, e din pricină că Dumnezeu îl vede că e întunecat, 
e în necunoştință de adevăr, şi i se iartă, că nu ştie ce face; 
dar odată ce ştie, nu i se mai iartă și gândul nu trebuie să înșele 
nici pe păcătos nici pe Dumnezeu care citeşte gândurile şi vede ce 
e în sufletele noastre. Acuma mă duc la un bătrân bolnav care esin- 
gur pe lume şii ajut să iasă în cârji, pe afară. Mâine vom mai 
vorbi despre altele. 

— Ar trebui, părinte, să vă auză toţi, şi să vă priceapă. 

D. Teleor. 


Cu cât eşti aşezat mai în vederea oamenilor, cu 
atât eşti dator să arăţi o viață mai curată. 


(Massiilon). 

Uciderea vitelor de hrană. 


mare parte din omenire se hrăneşte cu carnea dife- 
„ritelor animale. Este deci trebuincios ca omul să 
ucidă animalele. Pe cele cari trăese sălbatice în pă- 
duri, pe câmpuri, etc., de obiceiu le împușcă. Pe peşti 
îi scoate din apă și-i omoară lipsindu-i de mediul 
necesar vieţuirii lor. Dintre cele domestică, pe pa- 
seri le ucide tăindu-le capul. Pentru toate acestea lucrul este 
mai simplu; mai greu este uciderea animalelor domestice 
mari: boi, borci, miei, ş. a. 


Uciderea animalelor este veche cât lumea. In timpurile antice 
animalele erau jertfite zeilor. Mai târziu omul înlocui zeii şi din 
ce în ce mai mult prinse gustul de carnea animalelor. Uciderea 
animalelor, fie pentru jertfă, fie pentru hrană, se făceă în dife- 
rite feluri. Or li se tăiă beregata, or se înjunghiau în gât sau 
în piept, fără însă ca vitele să fie mai întâiu ameţite. 


Punctul unde trebue dată lovitura ca să ameţeşti boul. 


Noi urmăm a tăiă vite şi socotim aceasta ca o nevoie ce- 
rută de însuși întreţinerea vieţii noastre. Se naște însă în- 
trebarea dacă, ucizând vitele pe cari le vom întrebuinţă la 
hrana noastră, nu le pricinuim cumva dureri zadarnice pe 
cari le-om puteă înlătură. 

Societatea pentru protecţiunea animalelor a socotit că lu- 
crează în interesul propagandei ce a întreprins, aducând la 

cunoştinţa publicului, pe de oparte neajunsurile şi sutərin- 
țele animalelor pricinuite de vechile mijloace de tăiere, pe 
de alta arătând mijloacele pe cari ştiinţa şi igiena le reco- 
mandă. 

- In acest scop s'a tradus de dr. Perieţeanu-Buzău lucrarea 
d-rului H. Heiss: « Uciderea vitelor de hrană prin aparate 
cu efect instantaneu şi fulgerător» şi s'a tipărit de către so- 
cietate. 


Strămoșii noştri, când chinuiau animalele, poate n'aveau de 
gând a le pricinui suferinţe şi nu-şi dedeau seama că le chinu- 
iau, ci o făceau fără să vrea, ceeace apucaseră dela părinţii sau 
stăpânii lor. Nimeni nu-i învăţă şi nu le spuneă: «nu trebue să 
faceţi așă, căci cu mijlocul acesta chinuiţi vitele de geaba.» Pe 
atunci animalele de măcelărie erau hârţuite de câini, fără odihnă, 
pe drumuri lungi, iar când puterile li se sleiau, loviturile de 
ciomag plouă peste ele. 


Uciderea unui porc printr'un aparat cu cui. 


La tăere nú eră lucru rar ca măcelarii să nu înnemerească; 
bietele vite ne-având ochii legaţi vedeau cum vine lovitura şi 
fireşte căutau să se păzească de ea. Viţeii duși la abatoriu (za- 
hana) în căruţe proaste, obicinuite, erau aruncaţi: fără milă, gră- 
madă unul peste altul, ochii le erau injectaţi de sânge, capetele 
le atârnau peste marginea căruţei. Erà v privelişte dureroasă, 

dar obicinuită de a vedeă animalele legate cobză, trântite jos 
în căruţă şi apoi spânzurate de vii de picioarele dinapoi pe câr- 
lige de-a lungul zidului abatorului. 


De aceea, oamenii cari se interesează de cerinţele ştiinţei 
şi igienei şi pe cari îi mişcă suferinţele bietelor animale pe 
cari noi le sacrificăm zilnic, au studiat lucrurile şi au ajuns 
să facă oarecari recomandaţiuni. Acestea sunt adoptate în 
cele mai multe din statele civilizate. 


Trebuie mai întâiu ca vita să fie ameţită. Ameţirea are 
de scop să o pue în așa stare de nesimţire în cât să i se 
poată da moartea fără ca ea să știe şi fără să aibă vre-o 
durere. 

Cartea de care vorbim arată pe larg diferitele aparate ce 
se întrebuinţează la uciderea vitelor. Unele sunt aparate cu 
cuiu, altele cu foc. Fiecare e descris cu amănunte, notân- 
du-se şi preţurile cu cari se vând, 

In partea din urmă, a lucrării sale, dr. Heiss se ocupă şi 
de rânduiala abatoriilor. 

Atrăgând atenţiunea cititorilor noştri asupra acestei lu- 
-crări, reproducem aci câteva pasagii din încheere: 


Nu numai faţă de semenul său trebuie omul să fie milos şi bun: 
dar şi faţă de animalele slabe, fără grai pentru a se plânge care 
sunt în mâna şi puterea lui, şi care-i folosesc. Fie-vă milă de 
durerea de care bietele animale dau semne în ultimul lor ceas. 
Fiţi oameni serioşi şi cu inimă, cari se pătrund de sarcina ce 
au, de-a luptă cinstit pentru pânea zilnică şi cari pricep și pri- 
vesc ca o datorie sfântă a unui om cu cinste să scutească ani- 
malelor suferinţe zadarnice. 

Brutalitatea în contra animalului desfiinţează temeiul tuturor 
sentimentelor omenești. Fără această cowmpătimire, iubirea de 
sine, care este adormită în inima omului, pasiunile periculoase 
nu mai au frână, pornirile rele şi grosolane, care pot duce îna- 
intea justiţiei, es deasupra, cu un cuvânt înmulțesc numărul cri- 
melor. Egoizmul dă naștere la asuprire şi îndârjire, care îl fac 
să râdă de o &ruzim6 pe-ecare el ar fi făptuit-o, și tocmai aceste 
inimi nesimţitoare sunt acelea care nu se opresc dea fi brutali 
Şi în contra oamenilor, ca și în contra animalelor. 

R. 

Pământurile şcolilor rurale. 


Toţi aceia cari se ocupă de progresul economic al sa- 
telor noastre, au trebuit să simtă o mare bucurie, când cor- 
purile legiuitoare printr'o anumită lege, a dat școalelor noa- 
stre rurale câte 3 hectare de pământ, pe care învățătorii 
il vor cultivă în mod sistematic în folosul lor şi chiar în 
ajutorul elevilor sătești din ciasa IV și V. Acești elevi fiind 
mai bine inițiați la cultura plantelor sub ochiul învățătoru- 
lui, vor puteă şi ei la rândul lor, să-și cultive mai bine pă- 
mântul lor când vor termină școala rurală. Noi în această 
revistă am atras în multe rânduri atențiunea celor în drept 
în privința dotărei școalelor rurale cu o anumită întindere: 
de pământ, arătând că nu mai cu modul acesta sar pu- 
teà aduce o reală îmbunătățire la progresul agricol al 
satelor. Ori câtă silință sar fi dat din partea învăţătorilor 
prin conferinți și șezători, cu privire la o mai bună metodă 
de cultură a grâului sau a altor plante agricole, toate si- 
lințele acestor luminători ai satelor, ar fi rămas încă mult 
timp fără folos. Din momentul ce fiecare învăţător în ogo- 
rul lui va face o agricultură mai sistematică, după un anu- 
nit plan economic, negreșit că sătenii văzând că învățăto- 
rul lor produce mai mult fiindcă lucrează mai bine, vor 
urmă și ei bunul exemplu al învățătorului; cu atât mai mult 
cu cât săteanul știe și vede că la produsul agricol al învă- 
țătorului a contribuit și copilul lui, prin munca și învă- 
ţătura lui. Se știe că unele școale rurale, chiar mai nainte 
de votarea actualei legi, erau înzestrate cu o întindere de 
pământ, dar fără ca învățătorul să aibă drept de al cultivă 
pe seama lor, ci acest pământ eră arendat. 

Astăzi însă, prin actuala lege, totul se va îndreptă spre 
bine, din punctul de vedere a unei culturi mai sistematice, 
în folosul producțiunii agricole a satelor. 

Daca pământul cu care școalele rurale vor fi dotate, va 
fi în apropierea școalei sau a comunei, învățătorii vor tre- 
bui, ca o parte din acest pământ, să-l destineze pentru cul- 
tura pomilor roditori și a legumelor; iar o jumătate pogon 

va trebui să-l semene cu lucernă; iar restul să-l cultive după 
un anumit plan economic, determinat printrun assolament. 

După părerea mea, cel mai bun assolament pentru cea 
mai mare parte a țărei, pe care învățătorii vor trebui să-l 
adopte este assolamentul de Norfolk. După acest assola- 
ment. pământul se va împărți în 4 tarlale cu suprafeţe egale, 
după cum se poate vedeă în tabloul de față: 


Tarlaua I | Tarlaua II Tarlaua IH | Tarlaua VI} 


Anul I: 1908 iporumb |orz măzăriche| grâu  j 
Anul Il: 1909 {orz măzăriche| grâu porumb 
Anul II: 1910 |măzăriche| grâu porumb | orz 

Anul IV: 1911 ;grâu porumb | orz măzăriche; 


Prin acest tablou se vede cum se schimbă semănăturile 
în fiecare an regulat, dar nu numai atât, tarlaua în care 
se pune porumb, cartofi sau alte plante prăsitoare va tre- 
bui să se îngrașe cu bălegar, așa în cât rodirea pămân- 
tului rămâne neștirbită; iar în locul măzărichei, care dă un 
bun nutreţ pentru toate vitele, se va puteă cultivă trifoiul; 
astfel invățătorul, și mai pe urmă săteanul, va puteă avea 
totdeauna un bun nutreţ pentru vitele lui. 


Revizori agronomi pentru şcoale. 


Un alt caz îmbucurător tot pentru progresul agriculturei 
noastre, și care-i face mare onoare şi laudă, d-l Sp. Ha- 
ret, actualul ministru al Instrucțiunii publice și cultelor, este 
numirea elevilor școalei de agricultură ca revizori agronomi, 
Aceşti elevi fiind oameni competinți în materie agricolă, vor 
şti să controleze mai bine întru cât învățătorii au îndeplinit 
toate instrucțiunile date de autoritățile școlare superioare, 
cu privire la o cultură mai sistematică a pământului cu di- 
ferite plante agricole, ca și la cultura zarzavaturilor și a po- 
mitor roditor, Cu cât numărul revizorilor agronomi se va 
înmulți, cu atât ne vom puteă aşteptă mai de grabă la re- 
zultate mai bune. 

Chiar în timpuri anormale, printrun bun sistem de cul- 
tură, sătenii noștri vor şti să câştige din munca lor produ- 
sul trebuincios la întreținerea vieţei lor; fără să mai alerge 
la ajutorul statului, după cum se întâmplă astăzi, când din 
lipsa de ploae dintro lună sau două, se simte numai decât 
lipsa de porumb și lipsa de nutreţ pentru vite. 

Starea semănăturilor. 


In decursul lunei Martie timpul a fost mai mult secetos 
și friguros, decât cald și umed; cu toate acestea semănă- 
turile de primăvară s'au putut face în bune condițiuni; iar 
starea semănăturilo de toamnă ca și acelea de primăvară 
făcute mai de timpuriu până la această dată, nu lasă ni- 
mic de dorit. Ploaia este de trebuință, de oarece vântu- 
rile, care a bătut aproape toată luna Martie, ca şi în această 
lună Aprilie, până la această dată, au uscat mult pământul; 
mai cu seamă pământurile arate în primăvară, fiind mai afâ- 
nate, li-au străbătut vântul cu mai mare ușurință, așa în 
cât puţina umezeală ce conțineă pământul printre brazde, 
sa pierdut repede în dauna semănăturilor neincolțite sau 
chiar încolțite. De mult timp, primăvara n'a fost așa de 
multe vânturi ca în primăvara acestui an. Aproape în toată 
țara se simte lipsa de ploaie, care se așteptă de agricul- 
torii noștri cu multă nerăbdare, în folosul producțiuni noa- 
stre agricole. Deși în această lună a plouat în mai multe 
părți ale țării, dar n’a fost indeajuns mai cu seamă pentru 
semănăturile de primăvară. 

Actualmente se continuă aproape în toată țara cu semăna- 
tul porumbului, deși unii agricultori au isprăvit şi cu acea- 
stă semănătură. 


Târgurile noastre. 


In târgurile noastre cele mai multe vânzări se tac cu po- 
rumb și foarte puţin cu alte produse agricole. lată în re- 
zumat prețurile cu cari s'a vândut cerealele în portul Brăila 
dela 1 Aprilie şi până la această dată. 


Grâul, suta de kgr. s'a vândut cu. . . 16—20 l. — ct. 
Porumbul idem idem . . . 10—13 >» 80 » 
. Cincantin idem idem . . . 12-—14 » — >» 
Orzul idem idem . 12—14 » — > 
Ovăzul idem idem „e . 10—12 » 75 » 
Meiul idem idem . . + 00— 9» 50 p 
Fasolea idem idem a. . 15—16 » — » 
Secara idem idem „+. 16—18 » — » 


Târgurile sträine. 


Afacerile cu cereale ca și prețurile sunt în scădere, aceasta 
se datorește exportului de grâu din Argentina, precum și 

starea cea bună a semănăturilor de toamnă din străinătate. 
Astfel la târgul din Paris grânele indigene sa vândut cu 
22—23 lei, cele străine cu 21—22. lei; secara cu. 16—17 
lei; orzurile cu 17—19 lei și 50 cent.; ovăzurile indigene 
-cu 17—-18 lei şi 50 cent. și cele străine cu 14 — 15 lei; 
porumbul cu 18 lei și 50 cent., iar făina de grâu cu 31—33 
lei. In alte târguri franceze grânele se vând cu 22 lei și 
40 cent, secara, orzul și ovăzul cu 17 lei 50 cent. 

La târgul din Germania, Manheim, grâul se vinde cu 
28 lei și 50 ct., secara cu 25 lei și 80 ct, -orzul cu 23 
lei și 70 ct. și ovăzul cu 22-—23 lei. 

La Berlin, grâul se vinde cu 27 lei și 40 ct., secara cu 
:26 lei și 50 ct., orzul cu 24 lei și ovăzul cu 21 lei. 

. La Londra, grâul se vinde cu 19 lei, secara cu 17 lei 
și orzul și ovăzul cu 15—16 lei. 

In Belgia, grânele se vând cu 19— 20 lei, secara cu 
17—18 lei și ovăzul cu 16 lei. > 

La Viena și Budapesta, grâul se vinde cu 24—26 lei şi 
50 ct., secara cu 22 — 23 lei, orzul cu 20 lei și 5 ct. şi 
-ovăzul cu 16—17 lei. 

La Geneva, grâul se-vinde cu 23 lei, secara cu 22 lei 
şi 70 ct., orzul și ovăzpl cu 20—21 lei. 

La târgul din New-York (America), grâul s'a vândut cu 
19 lei și 40 ct., secara cu 14 lei şi 50 čt, orzul cu 17 
Jei și ovăzul cu 18 lei și 25 ct. 

La Chicago, grâul se vinde cu 23 lei. 

La târgul din Algeria și Tunis (Africa), grâul se vinde 
cu 22—23 lei și 50 ct., orzul cu 16—17 lei şi ovăzul cu 
15 lei şi 50 ct. 3 

In toate târgurile străine prețurile sunt socotite pe suta 
-de kilogram. 

V. S. Moga. 


> — 


Cărți şi reviste. 


=- Preot I.-V.1Raiculescu, Către enoriașii săi. Severin, Tip. Cuţui. 1908 
— I, Nedoviceanu, Scumpirea! traiului, conferinţă ţinută lå Constanţa 
-Constanța 1908. 

Cronica Săptămânii. 
(Dela 15 — 24 Aprilie 1908); 


Din Tară. 


— Oraşul Iaşi a fost vizitat la 17 Aprilie de 730 Români din Buco- 
vina. Mare parte din ci crau ţărani. Li s'a făcut o primire frăţească. 
Mii de oameni i-au întâmpinat cu bucurie, ca pe nişte fraţi veniţi de 
departe. 

D-I Nic. Ganea, primarul oraşului, le-a urat bună venire printr’o cu- 
vântare aleasă. A răspuns d-l Morariu, arătând că Bucovinenii sunt în- 
setaţi de lumina culturii române și an venit să ia pildă de munca cea 
folositoare neamului. Uaspeţii bucovineni au fost găzduiţi pe la inter- 
nptele şcoalelor. In timpul șederii lor la laşi, oraşul a fost în plină săr- 
bătoare. 

— Conferințele generale ale institutorilor din Bucureşti au fost ono- 
rate cu prezența de către d'l Ministru al Instrucțiunii și de către d-l 
Secretar General al ministerului instrucţiunii, 

In timpul acestor conferinţe s'a ţinut în sala Senatului o cuvântare 
plină de miez de către d-l D. A. Teodoru, Secretarul General al mini- 
sterului, cu privire la chipul cum trebue înțeleasă şi făcută activitatea 
în afară de şcoală a institutorilor. Tot atunci a vorbit și d-l Dr. Bote- 
scu, ajutorul de primar al Capitalei, despre «higiena şcolară». 

— A doua zi de Paşte s'a dezvelit în com. Jilava (Ilfov) monumentul 
ridicat in memoria ostaşilor din acea iocalitate căzuţi la 1877. La ser- 
bare au luat parte: D-l Colonel Solacolu, d-l Deputat Alimănişteanu şi 
alţii. Monumentul e ridicat din iniţiativa a doi subofiţeri din reg 21 Il- 
fov. În timpul sewbării a cântat corul școlar din com. Copăceni, sub 
conducerea dirigintelui Gh. Rădulescu. 

Capitala ţării a fost vizitată de 240 membri ai Soc. de cântare Li- 
edertaiel din Berlin. Li s'a făcut o frumoasă primire de soc. corale din 
Capitală și au avut cinstea să fie primiţi la Palatul Regal de către M. 
S. Regele și Regina, înaintea cârora au cântat. 

— In București s'a ţinut după sărbătorile Paştelor conferințele di. 
rectorilor şeoalelor secundare şi normale din ţară. 

D-rul I. Radovici, fost prefect al judeţului Vaslui și deputat al co 
legiului II de Ilfov, suferind de oftică s'a sinucis aruncându-se în mare, 
în timpul unei călătorii cu vaporul. Țara pierde pe unul din bunii şi 
aleşu săi fii. 

— AA. Lor Regale Principele Ferdinand și Principesa Maria au ple- 
cat la Petersburg (Rusia), ca sa fie de faţă la căsătoria Prințului mo- 
ştenitor al Suediei cu marea ducesă Maria Pawlovna. 

— De sărbătorile Paştelor s'au adunat în bisericile din Bucureşti şi 
Iași sume însemnate pentru ajutorarea bolnavilor din Sanatoriul de tu 
berculoşi, mulţumită unei scrisori a A. S. Principesei Maria către I. P. 
S. Mitropoliţi. 

— Conferinţele institutorilor din Bucureşti și învăţătorilor din jud. 
Ilfov s'au încheiaţ cu un banchet la Coloseul Opplier şi onorat cu pre- 
zenţa de d-nii Sp. C. Haret, Ministrul instrucţiunii, Teodoru, secretar 
general, Niculescu Dorobanțu, prefectul judeţului Ilfov, și de înalţi fun- 
cționari ai ministerului instrucţiunii. S'au ridicat toaste in sănătatea M. 
S. Regelui, a d-lui Ministru, a d-lui prefect al jud. Ilfov, a d-lui secre- 
tar general, a d-lor: Sp. Popescu, dir. învăţ. primar, M. Popescu, adm 
Casei Şcoalelor, Gârboviceanu adm. Casei Bisericilor, ete. 


Dela Românii din alte ţări. 


— Cu prilejul sărbătorilor Paștelui I. P. S. Mitropolitul Meţianu dela 
Sibiu a trimes Românilor din eparhia sa o scrisoare, prin cari le cere 
să ajute şcoalele românești mai mult decât până acum. 

Din străinătate. 


— Vulcanul Etna din Sicilia (Italia) a început să arunce pe gurile 
sale fum, cenuşe şi pietre. 

— Un, vapor-şeoală japonez s'a înnecat in urma exploziei magazieł 
cu munițiuni. Au pierit 150 oameni între cari şi fiul ministrului de ex- 
terne și al generalului Oyama. 

— La Berlin, la societatea centrală pentru combaterea alcoolismului, 
s'a desbătut mult chestia crimelor şi a beţiei. S'a ajuns la încheerea 
că atunci când poporul se va încredinţă că băuturile alcoolice sunt vă- 
tămătoare şi de le va părăsi, se vor desfiinţă o parte din puşcării şi 
din spitale. 

— In Anglia au căzut ploi mari, mai ales în partea de sus a fluviului 
Tamisa. Locuitorii au fost siliți să-şi părăsească casele şi să se adăpo- 
stească în luntri. 

— In America de Miazăzi au bântuit firtuni ctimplite, cu deosebire 
în Statele udate de fluviul Misisipi. Sute de oameni au fost ucişi de 
dărămăturile caselor. 

— In Rusia au fost înnecuri mari de ape la Smolensk, Kiev și Mo- 
scova. Zeci de mii de oameni au rămas fără de locuinţe. 

— Numeroase bande de tâlhari curzi s'au format pe teritoriul persian 
nimicind satele și amenințând oraşele, : 

--- Au trecut granița Indiei engleze ţAsia) vre-o 15.000 de oameni, Ve- 
niți din țara Afganstanului. Se crede că va fi războiu între cele două 
state. 


STII >= —— 
Din „Monitorul Oficial. 


— No. 1 dela 1 Aprilie 1908 cuprinde: Legea organizării serviciului 
sanitar. — Lege pentru introducerea unor modificări în legea băucilor 
populare. — Lege pentru organizarea armatei. — Lege pentru modifica- 
rea unor articole: din legea reangăjârii gradelor inferioare. — Condiţiiile 
examenului elevilor pregătiţi în particular. 

— No. 2 dela 2 Aprilie: Lege pentru modificarea câtorva articole din 
legea învăţăm. primar din 10901. 

— No. 5 dela 5 Aprilie: Tabele de preţurile muncilor agricole. (Iaşi): 

— No. 6 dela 6 Aprilie: Mesagiul regal pentru închiderea sesiunii cor- 
purilor legiuitoare. — Numiri la ministerul Instrucțiunii. — Tabele de 
preţurile muncilor agricole (Tutova, Putna). 

— No. 9 dela 10 Aprilie: Programa seminariilor. — Tabele de preţuri 
pentru munci agricole (Bacău, Covurlui, Ialomiţa). 

— No. 10 dela 11 Apriliə: Tabele de preţuri pentru munci agricole 
(Romanați, Argeș). 

— No. 11 dela 12 Aprilie: Lege pentru împărţirea consumului total 
de petroleu lampant între destilăriile din ţară. — Lege pentru mărgini- 
rea dreptului de a ţine în arendă moşii. — Tabele de preţuri pentru 
munci agricole (Suceava). 

— No. 13 dela 17 Aprilie: Tablou pentru determinarea numărului 
ocoalelor şi. reşedinţele judecătoriilor. 


INFORMAIUNI 


— D- N. O. Popovici Lupa a fost numit inspector al învăţ. agricol. 

— Defunctul Ştefan Urlăţeanu a lăsat prin testament Academiei Ro- 
mâne suma de 50 mii de lei. Cu această sumă se va înfiinţă fondul 
«Ștefan Urlăţeanu» din care se va trimete în toţi anii un student român 
în străinătate spre a se perfecţionă în studiile ştiinţifice și tehnice. 

Defunctul a mai lăsat 20.000 lei bisericii Sf. Ştefan din Călărași și 
2000 lei primăriei. Capitalei, spre afi distribuiţi la săraci de Paşte şi de 
Crăciun. 

Pe lângă aceasta obligă pe soţia sa de a înzestră cinci fete sărace 
dându-le câte 4000 lei. 

= Corpurile de trupă au primit ordine dela Marele Stat-Major să con- 
centreze cu începere dela 21 Aprilie pe tinerii cari fac armata cu schim- 
bul din contigentele 1906 şi 1907 ale infanteriei. 

Aceşti tineri vor fi ţinuţi sub arme până la 1 Octomvrie a. €., când 
va intră în vigoare noua lege care stabileşte serviciul militar de doui 
ani. 

i narani cu schimbul din contigentele mai vechi vor rămâne la vetre- 
e lor. 

Zilele acestea marele stat-major va da şi ordinele privitoare la sol- 
daţii cu schimbul din cavalerie. Aceia vor mai face o concentrare, apoi 
vor fi concediaţi. 


— Comisiunile disciplinare de pe lângă ministerul instrucţiunii publice 
s'au constituit în modul următor : 

La Bucureşti d-nii: I. Stambulescu, Em. Antonescu, membri la Curtea 
de apel din Capitală ; I. Bogdan, profesor universitar, membri; V. Fre- 
torian, membru la curtea de apel şi I. Mihălcescu, profesor universitar, 
supleanţi. 

La Iaşi d-nii I. Profiriu şi Th. Crivăţ, membri la Curtea de apel şi 
C. Climescu, profesor universitar, membri ; C. Buzdugan, membru la 
Curtea de apel din Iaşi şi I. Simionescu, profesor universitar, supleanţi. 


— Academia Română a fost autorizată să primească legatul lăsat de 
defuncta Elena dr. Turnescu, consistând din a patra parte a averii sale. 

— In urma unei deciziunia d-lui minintru Spiru Haret, cinci ani dea- 
rândul—1903—1907—s'au ţinut cursuri de lucru manual, în localurile 
şcoalelor normale, unde un număr de 812 învăţători și institutori băr- 
baţi s'au perfecţionat în diferite specialităţi, ca : fringherie, lucrări în 
lemn, împletituri în papură, paie, nuele, traforaj. Cheltuelile au fost su- 
portate: de Casa şcoalelor. 

Pentru vacanţa anului corent, d-l Haret a hotărât ca un asemenea 
curs să se ţie cu învăţătoare, câte 5 de fiecare judeţ, în localul Azilu- 
lui «Elena Doamna». 

Acestora li se va preda: țesătura, lucru de mână, croeli de câmăşi şi 
alte albituri, haine pentru copii, cusutul cu maşina, filatul borangicului, 
cusături naţionale, bucătăria ţărănească. 


— Revista Economică «Zeitschrift für Staats—und Volkswirtschaft» din 
Viena se ocupă în numărul din urmă de Literatura Populară Română. 
Prilej la aceasta i-a dat ultimele două cărticele tipărite de societatea cul- 
turală «Steaua» de sub prezidenţia d-lui I. Kalinderu. 

După ce arată, că afară de publicaţiunile «Stelei» mai apar în Bucu- 
reşti revista «Albina» și Biblioteca populară a Domeniului Coroanei, cu 
acelaş stop și tot sub conducerea fostului Președinte al Academiei Ro- 
mâne, Recenzentul spune că numitele două cărticele: Românii de peste 
Carpaţi „și Românii şi Dacii“ deşi scrise de autori diferiţi, sunt însă 
în strânsă legătură una cu alta. In cea dintâi, d-l Rusu Sirianu arată, 
cu date luate din isvoare maghiare, numărul Românilor, Ungurilor și 
celelalte popoare, starea socială, economică, culturală şi politică a fiecă- 
ruia din ele şi altele. In cea de-a doua cărticică, d-l d-r Lupaș, după ce 
relevă însemnătatea istorică a anului Jubilar 1906, istorisește luptele 
dintre Romani şi Daci si arată obârşia neamului românesc, alcătuirea 
și aşezarea acestuia în Dacia Traiană. 

Amândouă scrierile sunt de natură să răspândească în popor cunoş- 
tinţa trecutului și să-i ridice cunoștința naţională, 

Căliuza stuparului, de d-nii N. Nicolaescu şi G. Stoinescu, a apărut 
într'un volum de 340 pag. cu 123 figuri, în editura. librăriei Socec & 
Comp. Calea Victoriei, Bucureşti. Preţul 3 lei. Pentru abonății revistei 
«Albina» 2 lei. 

1] _ Autorii au completat articolele despre albinărit ce au publicat în anii || 
"| din urmă ai revistei noastre, cu toate chestiunile privitoare la creşterea 
albinelor. Astfel cum se infâţișează, «<Câlduza stuparului» e cea mai 
| completă. carte de albinărit din câte au apărut până azi în limba noastră. 

Toate lucrările pe cari le reclamă creșterea albinelor sunt arătate în 

“| amănunţime și într'o limbă pe înţelesul tuturor. Autorii stăruese mai 
i| ales asupra părţii practice a stupăritului. Astfel, cârnuirea stupilor e f 
ij arătată pe larg şi-:deosebit pentru fiecare din cele trei feluri de uleie: 
| orizontale, verticale şi primitive. Desvoltare mare de asemenea sa, dat f 
| chestiunilor; construcția uleilor, elădirea fagurilor, roitul, plantele | 
| care dau miere, produsele albinelor (mierea şi ceara) lucrările de făcut 

la stupi în fiecare lună. 

Tiparul e foarte îngrijit şi pe hârtie velină. Figurile sunt bine reuşite || 


A apăruț No. 318 din «Biblioteca pentru toţi: Panhiinser sau Lupta càn- | 
AT tărețiJor dela Wartburg, dramă muzicală în 3 acte de Richard Wagner, Și 
W| traducere în metru original de Sf. O. Iosif. (| 
[ri Prețul. 30 bani, și se află de vânzare la toate librăriile din țară. Cata- Î 
WU] iogul complect al <Bibliotecei pentru toț> ce cuprinde peste 230 volume ffi 
apărute, a se cere Libr. Alcalay la Bucureşti. 
M, — Sădirea şi cultivarea viei de Nicolae Pop, profesọr, un volum de 
1] aproape 200 pagine, coprinzând bogate ilustrațiuni, foarte trebuincioasă 
tuturor podgorenilor. Prețul 2 Koroane. De vânzare la tipografia Semi- 
narului Arhidiecezan din Blaj (Ungaria). 

puesaptonjä generală în București, 
|str. Smârdan No. 4. Agenţii în toateji 
oraşele din ţară. 

